มีเพศ​สัมพันธ์​วันที่24มกราคมช่วงบ่ายโดยไม่สวมถุงยางและหลั่งนอกช่วงเวลา 2ทุ่มได้รับประทานยาคุมฉุกเฉิน อยากทราบว่าจะมีโอกาสท้องได้ไหมครับ และก็อยากถามว่าเมนส์ปกติมาทุกวันที่2-3ของเดือนครับ
สวัสดีค่ะ หากมีเพศสัมพันธ์ช่วงบ่าย แล้วได้ทานยาคุมฉุกเฉินตอน 2 ทุ่ม เท่ากับได้ทานไม่เกิน 12 ชั่วโมงนับจากที่ได้มีเพศสัมพันธ์ไป ยาคุมฉุกเฉินก็จะช่วยป้องกันการตั้งครรภ์ได้ประมาณ 95% ดังนั้น โอกาสในการตั้งครรภ์ถือว่าน้อยอยู่สำหรับประจำเดือนในรอบนี้นั้น อาจมาในช่วงเวลาเดิม หรืออาจมาช้ากว่าปกติก็ได้ จากผลของยาคุมฉุกเฉินค่ะหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น โดยควรรอให้ประจำเดือนมา แล้วเริ่มใช้ยาภายใน 1-5 วัน นับจากวันแรกที่มีประจำเดือนมา ยาคุมหรือยาฉีด ก็จะออกฤทธิ์ในการป้องกันการตั้งครรภ์ได้ทันที โดยจะช่วยป้องกันการตั้งครรภ์ได้มากกว่า 99% ไม่ควรใช้ยาคุมฉุกเฉินบ่อยๆ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ ค่ะ